Hocine Soltani

Hocine Soltani (27. detsember 1972 Thénia, Thénia piirkond, Boumerdès' provints, Alžeeria – 1. märts 2002 Marseille) oli Alžeeria poksija. Ta oli esimene ja on seni ainus Alžeeria sportlane, kes on võitnud kaks olümpiamedalit.

Soltani võitis kergekaalus (kuni 60 kg) 1996. aasta Atlanta olümpiamängude poksivõistlustel kuldmedali ja tuli olümpiavõitjaks26. suveolümpiamängude poksivõistlus. Tulemused inglise keeles. Ta sai sulgkaalus (kuni 57 kg) 1992. aasta Barcelona olümpiamängude poksivõistlustel pronksmedali, kaotades poolfinaalis hilisemale olümpiavõitjale Andreas Tewsile (Saksamaa)25. suveolümpiamängude poksivõistlus. Tulemused inglise keeles.

Soltani sai sulgkaalus (kuni 57 kg) pronksmedali 6. maailmameistrivõistlustel (Sydney, 1991), kaotades poolfinaalis hilisemale kuldmedalivõitjale ja maailmameistrile Kirkor Kirkorovile (Bulgaaria)6. maailmameistrivõistlused poksis. Sydney 1991. Tulemused inglise keeles. Ta osales kergekaalus (kuni 60 kg) 7. maailmameistrivõistlustel (Tampere, 1993), kuid kaotas veerandfinaalis oma kohtumise hilisemale pronksmedalivõitjale Vasile Nistorile (Rumeenia) ja jäi edasisest medaliheitlusest välja7. maailmameistrivõistlused poksis. Tampere 1993. Tulemused inglise keeles.

Soltani poksis novembrist 1998 kuni jaanuarini 2000 elukutselisena ning pidas kokku 4 kohtumist ja võitis need kõik (neist 2 nokaudiga).

Soltani surma asjaolud pole tänini selged. Ta kadus Marseille's märtsis 2002 ning tema surnukeha leiti alles septembris 2004. Tõenäoliselt ta tapeti ning tema surma aeg ja koht on oletuslikud.

 Isiklikku 
Hocine Soltani vennapoeg Mebarek on samuti tuntud Alžeeria poksija.

Viited

Välislingid


Kategooria:Alžeeria poksijad
Kategooria:Sündinud 1972
Kategooria:Surnud 2002